Аҧыза-министр Иракли Ҕарибашвили анапхгара ззиуа Қырҭтәыла аделегациа, Ниу-Иорк, ЕАР Ассамблеиа Хада 76-тәи асессиа адебатқәа раартра ацеремониа рхы аладырхәит.
Адебатқәа рылахәылацәа рҿаҧхьа иқәгылеит ЕАР Амаӡанықәҟаҩ Хадеи, Ассамблеиа Хада ахадеи, Америка ахада Џьозеф Баидени, Бразилиа ахадеи, егьырҭ алидерцәеи.
ЕАР Ассамблеиа Хада 76-тәи асессиа адебатқәа ртема хадоуп — «Акоронавирус ахкҿыц аҟынтә ауааҧсыра рыбзиахара ақәгәыҕреи, аекономика аиҭашьақәыргылареи, апланета аҭахрақәа рықәҿыҭреи, ауаа рзинқәа ҳаҭыр рықәҵареи, ЕАР аҵакы аиҭаҿиареи ала аҭышәынтәалара арҕәҕәара».
Қырҭтәыла аиҳабыра рнапхгаҩы Ассамблеима хада 76-тәи асессиа алахәылацәа рҿаҧхьа дықәгылоит цәыббра 24 рзы.
Зыҩаӡара ҳараку амчыбжь аадыртаанӡа, ЕАР Амаӡаныҟәгаҩ Хада ихьӡала, асессиа иалахәы аҳәынҭқаррақәа рлидерцәа рзы имҩаҧган аофициалтә адкылара, уи аҿы дыҟан Қырҭтәыла аҧыза-министр Иракли Ҕарибашвили.
Аҧыза-министр анапхгара ззиуа Қырҭтәыла аделегациа иалоуп авице-аҧыза, адәныҟатәи аусқәа рминистр Давиҭ Залкалиании, аҵареи аҵарадырреи рзы аминистр Михаил Чхенкелии, аиҳабыра русмҩаҧгарҭа аиҳабы Илиа Дарчиашвилии.